Kars oblast

Kars oblast (russisk: Карсская область) var en oblast i det russiske generalguvernementet Kaukasus, 1878-1921.

Det lå ved grensen til Det osmanske rike. Det hadde et areal på 19 197 km² og 290 654 innbyggere (1897), blant annet armenere, tyrkere,
kurdere, tatarer, grekere og russere. Kars var fullt av fjell. I nord var de meskiske fjell, som knyttet sammen Kaukasus og Armenias høyland. Der var fjelltopper på nær 3 000 m., og i sør når Ala-dag 3 130 m. De viktigste elvene var Tjeroch (til Svartehavet), Kura og Aras (Araxes) til Kaspihavet.

Dyreholdet var av største betydning, og antallet kveg og får var stort. Alle kornslag og noe vin ble dyrket. Kars tilhørte osmanene til det ble avstått ved San Stefano-traktaten i 1878 til Russland. I 1921 gikk området tilbake til Tyrkia.

Kategori:Russlands oblaster
Kategori:Etableringer i 1878
Kategori:Opphør i 1921
Kategori:Tyrkias historie
Kategori:Armenia